Diari Oficial de la Generalitat Valenciana


Sumari del DOGV 5680, del 15-01-2008 (2008/369)

RESOLUCIÓ de 7 de gener de 2008, del conseller de Medi Ambient, Aigua, Urbanisme i Habitatge, referent a la sol·licitud de pròrroga del Pla general transitori de Dénia.
------------------------------------------------------------------------------------------------------------------------------------------------------------------------

### Dades del document

Número de DOGV
:   5680

Data del DOGV
:   15-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/369


Data del document
:   07-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Dénia
    * pla d'urbanisme
    * administració local

RESOLUCIÓ de 7 de gener de 2008, del conseller de Medi Ambient, Aigua, Urbanisme i Habitatge, referent a la sol·licitud de pròrroga del Pla general transitori de Dénia. [2008/369]  
Vist l'expedient relatiu a la sol'licitud de pròrroga del termini de vigència del Pla general transitori per al municipi de Dénia (Alacant), i de conformitat amb els següents,  
Antecedents de fet  
Primer  
El conseller de Territori i Habitatge mitjançant Resolució de data 27 de desembre de 2005 va adoptar la resolució següent:  
«1. Aprovar definitivament el Pla general transitori del municipi de Dénia, en els termes que resulten de la present resolució i basant-se en les raons i fonaments que consten en aquesta.  
2. Establir la vigència del Pla general transitori en dos anys comptadors des del moment de l'entrada en vigor d'aquest; dins del termini esmentat haurà d'haver-se produït l'aprovació definitiva del Pla general que haja de substituir el Pla general transitori, i amb aquesta finalitat s'accepta el compromís manifestat pel Ple de l'Ajuntament de Dénia en sessió de data 28 d'abril de 2005, de presentar un document per a concert previ, en un termini no superior a tres mesos des de l'entrada en vigor del present Pla general transitori, i aprovar provisionalment el nou Pla, en un termini no superior a un any, des de la notificació de l'informe preceptiu de concert previ.  
3. Notificar, a través de la Direcció General de Planificació i Ordenació Territorial, aquesta resolució a tots aquells que han comparegut en l'expedient i traslladar-los l'estimació o la desestimació en funció del contingut de les seues al'legacions als efectes oportuns».   
L'esmentada resolució va ser publicada en el Butlletí Oficial de la Província d'Alacant número 10-1, de data 13 de gener de 2006, i ressenyada en el Diari Oficial de la Comunitat Valenciana número 5183, de data 24 de gener de 2006.   
Segon  
El conseller de Territori i Habitatge amb data 13 de març de 2007 va adoptar la resolució següent:  
Aprovar la correcció d'errades del Pla general transitori de Dénia, aprovat definitivament per Resolució del conseller de Territori i Habitatge de data 27 de desembre de 2005, i ordenar la publicació del text refós del Pla general transitori de Dénia, en el qual s'incorporen les correccions d'errades i els recursos estimats, i recordar a l'Ajuntament de Dénia que la vigència del Pla general transitori és de dos anys comptadors des del moment de la seua entrada en vigor, és a dir, des del 14 de gener de 2006, i el compromís assumit mitjançant Acord del Ple de 28 d'abril de 2005 de presentar un document per a concert previ en un termini no superior a tres mesos des de l'entrada en vigor del Pla general transitori i d'aprovar provisionalment el nou Pla en un termini no superior a un any des de la notificació de l'informe preceptiu de concert previ.  
L'esmentada resolució va ser publicada en el Butlletí Oficial de la Província d'Alacant número 88, de data 2 de maig de 2007, i ressenyada en el Diari Oficial de la Comunitat Valenciana número 5511, de data 14 de maig de 2007.  
Tercer  
L'Ajuntament de Dénia en Ple, en sessió ordinària celebrada en data 27 de desembre de 2007, va acordar sol'licitar de la Conselleria de Medi Ambient, Aigua, Urbanisme i Habitatge una pròrroga del termini de vigència del Pla general transitori de Dénia.  
Quart  
Amb data 28 de desembre de 2007 va entrar via fax, en aquesta Conselleria de Medi Ambient, Aigua, Urbanisme i Habitatge, el certificat de l'acord del Ple de l'Ajuntament de Dénia de data 27 de desembre de 2007, pel qual s'acordava sol'licitar la pròrroga del termini de vigència del Pla general transitori de Dénia.  
Fonaments de dret  
Primer  
L'article 82 de la Llei 16/2005, de 30 de desembre, urbanística valenciana, disposa que quan un municipi no tinga planejament general o aquest haja sigut suspés o anul'lat en la seua eficàcia, si la situació urbanística d'aquest ho requereix, el conseller competent en matèria d'urbanisme podrà, amb un informe previ favorable del Consell del Territori i el Paisatge i l'acord habilitant del Consell de la Generalitat, elaborar directament el seu Pla general i tramitar-lo amb caràcter urgent en el termini màxim de dos anys.  
Aquests plans limitaran el seu contingut als sectors i determinacions indispensables per a possibilitar un ordenat desenvolupament urbanístic a curt termini i hauran de ser substituïts, tan ràpidament com siga possible, per un nou Pla d'elaboració municipal.  
Segon  
L'Ajuntament de Dénia argumenta la seua petició basant-se en l'entrada en vigor de nova legislació estatal i autonòmica, la qual ha fet retardar els terminis assumits per l'Ajuntament de Dénia enfront de l'administració autonòmica per a la presentació del concert previ i del Pla general. Cal dir que si bé l'argumentació que es troba en el contingut de l'acord remés per la corporació local no justifica adequadament la sol'licitud de pròrroga efectuada, ja que si l'Ajuntament de Dénia haguera complit el compromís assumit de presentar el concert previ en el termini de tres mesos des de la publicació, no se li hauria aplicat el contingut del nou marc normatiu aplicable, la veritat és que si no es prorrogara aquest caldria declarar-lo caducat, i entraria en vigor l'instrument de planejament anterior, la qual cosa deixaria al municipi amb una cobertura urbanística desfasada. Aquesta situació obliga aquesta Conselleria, i a fi de garantir la seguretat jurídica en el desenvolupament urbanístic del municipi de Dénia fins a l'aprovació del nou Pla general, al fet que el conseller concedisca la pròrroga sol'licitada, per un termini d'un any, durant el qual l'Ajuntament haurà de realitzar les actuacions pertinents perquè aquesta Conselleria puga aprovar definitivament el nou Pla general de Dénia.  
En aquest sentit cal recordar que ja hi ha antecedents en aquesta Conselleria, més concretament al municipi de Quart de Poblet, on després de transcórrer el període de vigència de dos anys del seu Pla transitori, la Conselleria competent en matèria d'urbanisme va acordar la pròrroga d'aquest per un any més.  
Tercer  
D'altra banda, cal recordar que el Pla general transitori per al municipi de Dénia es va redactar en el marc habilitant de l'Acord del Govern Valencià de data 13 de maig de 2005, pel qual s'autoritzava el conseller de Territori i Habitatge per a la seua elaboració i tramitació amb caràcter urgent, d'acord amb el que estableixen els articles 36 i 43 de la Llei reguladora de l'activitat urbanística valenciana, i els articles 144 i 166 del Reglament de planejament de la Comunitat Valenciana, aprovat per Decret 201/1998, de 15 de desembre, del Govern Valencià.   
La convocatòria de la informació pública va correspondre al president de la Comissió Territorial d'Urbanisme d'Alacant.  
La Comissió Territorial d'Urbanisme d'Alacant va acordar l'estimació i desestimació de les al'legacions presentades durant el període d'informació pública d'acord amb els informes que es troben en l'expedient, va aprovar provisionalment el Pla general transitori i urgent del municipi de Dénia, i condicionà l'aprovació definitiva a la redacció d'un text refós.   
Aquest text refós, després d'incorporar les al'legacions estimades i el contingut dels informes sectorials, va ser examinat i considerat conforme pel director general de Planificació i Ordenació Territorial de la Conselleria de Territori i Habitatge qui va elevar proposta al conseller de Territori i Habitatge, el qual el va aprovar definitivament en data 27 de desembre de 2005.  
A la vista de tot l'anterior, i encara que l'Ajuntament de Dénia i la Conselleria de Territori i Habitatge actuaren en col'laboració interadministrativa, sembla clar que ha sigut aquesta l'únic òrgan promotor del Pla general transitori de Dénia, ja que ha sigut qui l'ha sotmés a informació pública en dues ocasions, qui ha resolt les al'legacions en ambdues fases i qui ha aprovat provisionalment i definitivament aquest.  
Per tot això, i en virtut del que estableixen els articles 94.1, 82 i 89.1 in fine de la LUV, la Conselleria de Medi Ambient, Aigua, Urbanisme i Habitatge és l'òrgan competent per a aprovar definitivament qualsevol modificació del Pla general transitori, ja siga d'ordenació estructural o detallada, i no és competent en cap cas l'Ajuntament de Dénia.  
Quart  
Conforme assenyala l'article 49 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, l'administració, excepte precepte en contra, podrà concedir d'ofici o a petició de les persones interessades una ampliació dels terminis establits, que no excedisca de la meitat d'aquests, si les circumstàncies ho aconsellen i amb això no es perjudiquen drets de tercers. L'acord d'ampliació haurà de ser notificat a les persones interessades.  
Cinqué  
El conseller de Medi Ambient, Aigua, Urbanisme i Habitatge és l'òrgan competent per a l'adopció d'aquesta resolució de conformitat amb el que disposa l'article 6 del Decret 167/2007, de 21 de setembre, del Consell de la Generalitat, pel qual s'aprova el Reglament d'òrgans territorials i urbanístics de la Generalitat.  
Vistos els preceptes legals esmentats i la resta de general i pertinent aplicació, resolc:  
1. Concedir una pròrroga d'un any en el termini de vigència del Pla general transitori del municipi de Dénia.  
2. Requerir a l'Ajuntament de Dénia que en el termini d'un any, comptador des de la publicació de la present resolució, realitze les actuacions pertinents perquè aquesta Conselleria de Medi Ambient, Aigua, Urbanisme i Habitatge puga aprovar definitivament el nou Pla general de Dénia.   
3. Advertir a l'Ajuntament de Dénia que qualsevol modificació del Pla general transitori de Dénia, ja siga ordenació estructural o detallada, haurà de ser aprovada definitivament per aquesta Conselleria de Medi Ambient, Aigua, Urbanisme i Habitatge.   
Aquesta resolució sobre ampliació de termini no és susceptible de cap recurs, d'acord amb el que disposa l'article 49.2 de la Llei 30/1992, de 26 de novembre de 1992, de règim jurídic de les administracions públiques i del procediment administratiu comú, segons la redacció donada per la Llei 4/1999, de 13 de gener.  
València, 7 de gener de 2008.- El conseller de Medi Ambient, Aigua, Urbanisme i Habitatge: José Ramón García Antón.